Panevėžio miesto lopšelio-darželio „Žilvitis“ COVID-19 ligos

prevencinio plano

2 priedas

**COVID-19 UŽKREČIAMOSIOS LIGOS PREVENCIJOS PANEVĖŽIO LOPŠELYJE-DARŽELYJE ,,ŽILVITIS‘‘ PRIEMONIŲ PLANAS**

| **Eil. Nr.** | **Veiklos priemonių pavadinimas** | **Vykdymo terminas** | **Vykdytojas** | **Pastabos** |
| --- | --- | --- | --- | --- |
| 1. | **TEISINĖS BAZĖS ATNAUJINIMAS** |
| 1.1. | Pagal Lietuvos Respublikos sveikatos apsaugos ministerijos (toliau – SAM) rekomendacijas ir esamą COVID-19 ligos epidemiologinę situaciją atnaujinti Civilinės saugos parengties ekstremaliosioms situacijoms ekstremaliųjų situacijų valdymo planą. | Nedelsiant | Ūkvedys | Vadovautis Ūkio subjekto, kitos įstaigos ekstremaliųjų situacijų valdymo plano rengimo metodinėmis rekomendacijomis, patvirtintomis Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2011-02-23 įsakymu Nr. 1-70 (2016-01-14 įsakymo Nr. 1-11 redakcija)  |
| 1.2. | Elektroninėmis ryšio priemonėmis (skambučiu, SMS žinute.) darbuotojas informuos direktorių tel.8-45 431365 darbo dienomis 8-17 val. arba tel. 868715281 kitu laiku.  | Nedelsiant |  Direktorius |  |
| 1.3. | Peržiūrėti įstaigos teisinę bazę dėl bendrųjų prevencijos priemonių įgyvendinimo ir numatyti reikiamus išteklius. | Nedelsiant |  Direktorius | Numatyti ir (ar) parengti atsarginį planą dėl besiizoliuojančių darbuotojų pavadavimo ir įstaigos veiklos užtikrinimo |
| 1.4. | Sudaryti COVID-19 ligos situacijų valdymo grupę, paskirti asmenis, atsakingus už:* darbuotojų ir bendruomenės informavimą;
* darbuotojų sveikatos stebėseną;

 COVID-19 ligos priemonių vykdymą. | Nedelsiant | DirektoriusŪkvedys |  |
| 1.5. | Parengti komunikacijos strategiją, paskirti asmenį (-is), atsakingą (-us) už:* vidinę komunikaciją (elektroninėmis ryšio priemonėmis);
* išorinę komunikaciją (darbuotojui nustatytą COVID-19 ligą praneš Nacionaliniam visuomenės sveikatos centrui (toliau –NVSC), savivaldybei, žiniasklaidai).
 | Nedelsiant | SekretoriusDirektorius |  |
| 1.6. | Parengti asmeninės apsaugos priemonių (toliau – AAP) naudojimo ir (ar) keitimo, dezinfekavimo tvarką, patikslinti darbuotojų instruktavimo tvarką, paskirti įgaliotą asmenį, kuris instruktuos ir (ar) mokys darbuotojus, kontroliuos, kad darbuotojai tinkamai naudotų išduotas AAP, laikytųsi higienos reikalavimų.  | Nuolat ir pagal poreikį | Vaikų maitinimo ir higienos administratorius |  |
| 2.  | **EPIDEMIOLOGINĖS SITUACIJOS STEBĖJIMAS** |
| 2.1. | Kaupti, apibendrinti ir 1 kartą per metus apibendrintą informaciją apie kasmetinius vaikų sveikatos patikrinimų rezultatus teikti ugdymo įstaigų bendruomenei. | IV ketvirtį | Visuomenės sveikatos biuro (toliau – VSB) specialistas |  |
| 2.2. | Vykdyti COVID-19 ligos prevenciją ugdymo įstaigoje, stebėti vaikų ir darbuotojų sveikatos būklę. | Nuolat | Vaikų higienos ir maitinimo administratorius, VSB specialistas |  |
| 2.3. | Užtikrinti, kad ugdymo paslaugų teikimo vietoje dirbtų tik darbuotojai, neturintys ūmių viršutinių kvėpavimo takų ligų ir kitų užkrečiamųjų ligų požymių (pvz., karščiavimas, sloga, kosulys, pasunkėjęs kvėpavimas ir pan.), darbuotojų sveikata būtų nuolat stebima. | Nuolat | Direktorius |  |
| 3. | **PREVENCIJOS IR PROFILAKTIKOS PRIEMONIŲ VYKDYMAS** |
| 3.1. | Aprūpinti įstaigos darbuotojus AAP. | Pagal poreikį | Ūkvedys | AAP: apsauginės vienkartinės veido kaukės, vienkartinės pirštinės, rankų dezinfekcijos priemonės.  |
| 3.2. | Paskirti darbdavio įgaliotą asmenį, kuris instruktuos darbuotojus, kaip teisingai naudoti AAP, kontroliuos, kad darbuotojai naudotųsi išduotomis AAP, laikytųsi higienos reikalavimų. | Nuolat | Vaikų higienos ir maitinimo administratorius |  |
| 3.3. | Pateikti patikimą informaciją ugdymo įstaigos bendruomenei (interneto svetainėje, patalpose ir kt.) apie COVID-19 ligos (koronaviruso infekcijos) profilaktiką. | Nuolat | VSB specialistas | Naudoti medžiagą, parengtą NVSC, SAM, ULAC ar SMLPC\*. |
| 3.4. | Sumažinti galimybę patekti į ugdymo įstaigos patalpas tretiesiems asmenims, ribojant patekimą į ugdymo įstaigos patalpas, atsisakant fizinio bendravimo su trečiaisiais asmenimis, jei būtinas fizinis bendravimas, jo trukmę sumažinti iki minimalaus laiko. Riboti ugdymo įstaigos patalpose (teritorijoje) vienu metu esančių trečiųjų asmenų skaičių. | Nuolat | Direktorius |  |
| 3.5. | Organizuoti ugdymo įstaigos pedagogų ir darbuotojų pasitarimus dėl supažindinimo su atnaujinamais teisės aktais, susijusiais su COVID-19 liga, ir jų vykdymo. | Nuolat | DirektoriusŪkvedys |  |
| 3.6. | Numatyti, kaip bus vykdomas darbuotojų, vaikų ir juos lydinčių asmenų srautų valdymas ir atskyrimas. Organizuoti ugdymo paslaugas maksimaliai laikantis grupių izoliacijos principo. | Nuolat | Direktorius |  |
| 3.7. | Užtikrinama, kad šalia įėjimų į patalpas būtų sudarytos galimybės dezinfekuoti rankas.Prie įėjimo į patalpas, kuriose vykdomas ikimokyklinis ir (ar) priešmokyklinis ugdymas, pateikti informaciją apie asmens higienos laikymosi būtinybę, reikalavimus dėl kaukių dėvėjimo ir kt. | Nuolat | Vaikų higienos ir maitinimo administratorius |  |
| 3.8. | Užtikrinti, kad asmenys, atlydintys vaikus, ir darbuotojai, vykdantys vaikų priėmimą į įstaigą, uždarose erdvėse, grupės renginiuose uždarose erdvėse dalyvaujantys pilnamečiai tretieji asmenys, kai tarp dalyvių neišlaikomas atstumas, dėvėtų nosį ir burną dengiančias apsaugos priemones (veido kaukes, respiratorius ar kt.). | Nuolat | Direktorius |  |
| 3.9. | Ugdyti vaikų ir darbuotojų asmens higienos įgūdžius, ypatingą dėmesį skiriant kosėjimo ir čiaudėjimo etiketui, taisyklingam rankų plovimui. | Periodiškai | Direktorius, VSB specialistas, mokytojai |  |
| 3.10. | Organizuoti ugdymo įstaigose šviečiamuosius renginius, paskaitas, praktinius užsiėmimus, diskusijas COVID-19 užkrečiamosios ligos temomis. | Periodiškai | VSB specialistas, mokytojai |  |
| 3.11. | Teikti konsultacijas ugdymo įstaigos bendruomenei COVID-19 užkrečiamosios ligos prevencijos klausimais. | Pagal poreikį | Įstaigoje dirbantis VSB specialistas, NVSC |  |
| 3.12. | Teikti pasiūlymus dėl ugdymo įstaigos aplinkos, sąlygų ir ugdymo paslaug organizavimo, patalpų vėdinimo, COVID-19 užkrečiamosios ligos prevencinių priemonių įgyvendinimo. | Nuolat | Įstaigoje dirbantis VSB specialistas, įstaigos darbuotojai ir bendruomenė |  |
| 3.13. | Vykdyti nuolatinį patalpų vėdinimą ir valymą, dažniausiai liečiamų paviršių ir bendrai naudojamų darbo priemonių valymą (dezinfekciją). | Nuolat ir pagal poreikį | IU, PU mokytojų padėjėjai, valytojas | Vadovaujantis SAM parengtomis rekomendacijomis patalpų valymui COVID-19 ligos pandemijos metu |
| 4. | **ĮTARIAMO AR PATVIRTINTO COVID-19 LIGOS ATVEJO VALDYMAS** |
| 4.1. | Gavus informacijos apie COVID-19 ligos atvejį ugdymo įstaigoje, vykdyti Lietuvos Respublikos teisės aktų, reglamentuojančių COVID-19 ligos prevenciją ir kontrolę, reikalavimus. | Nedelsiant | Direktorius | Vadovautis informacijos teikimo algoritmu. |
| 4.2. | Ugdymo įstaigos patalpose, kuriose dirbo susirgęs darbuotojas ar buvo susirgęs ugdytinis, **nedelsiant turi būti stabdoma veikla.** | Nedelsiant | Direktorius |  |
| 4.3. | Jei darbuotojas prastai jaučiasi (pajuto simptomus) **darbo vietoje**: 1. informuoja vadovą (pagal numatytą tvarką). 2. Nedelsiant izoliuojamas, aprūpinamas AAP ir nušalinamas nuo darbo (siunčiamas namo).3. Darbuotojas skambina savo šeimos gydytojui ar į Karštąją liniją tel. 1808. 4. Darbuotojas izoliuojasi, kol gaunami neigiami COVID-19 ligos testo rezultatai ir patvirtinimas iš NVSC. | Nedelsiant | Darbuotojas, direktorius | Simptomai: * gerklės skausmas
* čiaudulys ar kosulys
* karščiavimas
* pasunkėjęs kvėpavimas
 |
| 4.4. | Jei darbuotojas prastai jaučiasi (pajuto simptomus) **namuose**: 1. Informuoja vadovą ir lieka namuose.2. Nedelsdamas kreipiasi į savo šeimos gydytoją arba skambina į Karštąją liniją tel. 1808.3. Izoliuojasi, kol gaunami neigiami COVID-19 ligos testo rezultatai ir patvirtinimas iš NVSC. | Nedelsiant | Darbuotojas, direktorius |  |
| 4.5. | Sužinojus apie darbuotojui patvirtintą COVID-19 ligą (gavus informaciją iš darbuotojo arba turint informaciją apie darbuotojo nedarbingumo pažymėjimą): 1. Informuojamas NVSC Panevėžio skyrius tel. (8 45)468821. El. p. panevezys@nvsc.lt pateikiamas sąrašas kontaktavusių asmenų, nurodant: vardą, pavardę, gimimo datą, pareigas, asmeninį telefono numerį.2. Patalpose, kuriose dirbo susirgęs darbuotojas, stabdomi darbai. 3. Darbuotojas izoliuojamas atskiroje patalpoje, aprūpinimas AAP (veido kaukė, pirštinės, dezinfekcinės priemonės) ir nušalinamas nuo darbo (vyksta namo). | Nedelsiant | Direktorius | Kontaktavusiems asmenims nurodoma izoliuotis ir laikytis asmens higienos, dėvėti ir (ar) naudoti AAP.Jeigu asmuo turėjo sąlytį su sergančiu asmeniu ir jei jam pasireiškė ligos simptomai (karščiavimas, kosulys, pasunkėjęs kvėpavimas), jis turi nedelsdamas kreiptis į Karštąją koronaviruso liniją tel. 1808. Jei asmuo ligos simptomų nejaučia, jis turi kreiptis į NVSC tel. (8 5) 2649676.Jei darbuotojui nepasireiškė nė vienas infekcijos simptomas per 14 dienų nuo saviizoliacijos pradžios, jis dirba nuotoliniu būdu ir laikosi SAM rekomendacijų, į darbą darbuotojas grįžta tik atlikus testą dėl Covid-19 ligos ir gavus neigiamą atsakymą |
| 4.6. | Įstaigos veiksmai **gavus nurodymus iš NVSC:** 1. Atliekama dezinfekcija.2. Sudaromas sąlytį su sergančiu asmeniu turėjusių darbuotojų sąrašas (nurodoma: vardas, pavardė, gimimo data, pareigos, telefono numeris) ir pateikiamas atitinkamam NVSC departamentui el. p. panevezys@nvsc.lt.3. Sąlytį turėjusių asmenų izoliavimas, nušalinimas nuo darbo. 4. Bendradarbiavimas su NVSC vykdant epidemiologinės rizikos įstaigoje vertinimą, sąlytį turėjusių asmenų izoliavimą ir, jei reikia, organizuojant ištyrimą.  | Gavus nurodymą |  Direktorius |  |
| 4.7. | **NVSC nurodymu,** izoliuojasi kontaktą turėję asmenys arba įstaigos veikla laikinai nutraukiama. Draudžiama dirbti darbuotojams, kuriems privaloma izoliacija, izoliacijos laikotarpiu, išskyrus darbuotojus, dirbančius nuotoliniu būdu.Su COVID-19 liga užsikrėtusiuoju sąlytį galimai turėję darbuotojai 14 dienų saviizoliuojasi (ar dirba nuotoliniu būdu) tik gavę NVSC nurodymą (dėl nedarbingumo pažymėjimo suteikimo).  | Nedelsiant |  | Pastaba: sąlytį turėjusiais asmenimis laikomi ir asmenys, grįžę iš užsienio šalių, paveiktų COVID-19 ligos, jiems taikoma privaloma 14 dienų izoliacija |
| 4.8. | **NVSC, gavęs informaciją apie teigiamą COVID-19 ligos testą iš įstaigos/ASPĮ/šeimos gydytojo\*\*:** 1. Vykdo atvejo apklausą. 2. Identifikuoja sąlytį turėjusius asmenis artimoje aplinkoje. 3. Žodžiu (skambučiu) ir raštu kreipiasi į darbovietę, kurioje registruotas atvejis. **Pateikia COVID-19 ligos atvejo valdymo instrukciją.**4. Patikslina sąlytį, rizikos veiksnius (vėdinimo tipą, ar bendros persirengimo patalpos ir pan.). Aiškinasi užsikrėtimo aplinkybes. 5. Nuotoliniu būdu apklausia kiekvieną sąlytį turėjusį asmenį.6. Kiekvieną dieną (visą izoliavimosi laikotarpį) susiekiama su sąlytį turėjusiu asmeniu\*\*\*. 7. Teikia privalomus nurodymus, rengia židinio (židinys – nuo 2 teigiamų COVID-19 ligos atvejų) aprašymą, aiškinasi sąsajas su kitais atvejais ir (ar) židiniais.  | Nedelsiant | NVSC | \*\*Jei NVSC nesusisiekė –savarankiškai izoliuodamiesi darbuotojai negaus nedarbingumo pažymėjimo. \*\*\*Su kiekvienu sąlytį turėjusiu asmeniu susisiekia NVSC ir informuoja apie izoliacijos taisykles, tyrimų tvarką. |
| 4.9. | **Kai simptomai ugdytiniui nepasireiškė** (jei ugdytinis su tėvais lankėsi paveiktose teritorijose, turėjo sąlytį su iš paveiktų teritorijų grįžusiais ar atvykstančiais asmenimis arba bendravo su žmogumi, kuriam buvo įtariama arba patvirtinta koronaviruso infekcija, tačiau jam simptomai nepasireiškė):1. Ugdytinio tėvai turi informuoti lopšelio-darželio vadovą. 2. Esant poreikiui saviizoliuotis 14 dienų nuo paskutinės buvimo viruso paveiktoje teritorijoje dienos. | Gavus pranešimą | Ugdytinio tėvai, grupės mokytojas |  |
| 4.10. | **Kai simptomai ugdytiniui nepasireiškė, tačiau gautas NVSC pranešimas** (jei ugdytinio tėvai užsikrėtę koronaviruso infekcija, tačiau vaikams simptomai nepasireiškė):1. Ugdytinio tėvai privalo informuoti lopšelio-darželio vadovą.2. Saviizoliuotis 14 dienų nuo paskutinės lankymosi ugdymo įstaigoje dienos.  | Gavus pranešimą | Ugdytinio tėvai, grupės mokytojas |  |
| 4.11. | Gavus informacijos apie galimai užsikrėtusius ugdytinius koronaviruso infekcija:1. Informuojamas NVSC ir vykdomi jo nurodymai. 2. Nedelsiant įpareigojamas už patalpų valymą atsakingas asmuo papildomai išvėdinti, išvalyti ir dezinfekuoti ugdymo įstaigos patalpas (darbuotojai privalo naudoti AAP – respiratorių, akinius, vienkartines pirštines, darbo kostiumą). 3. Jei vaikui patvirtinta koronaviruso infekcija, stabdomas grupės darbas.4. Apie grupės uždarymą informuojami ugdymo įstaigos atitinkamą grupę lankančių vaikų tėvai.5. Ugdymo įstaiga veiklą tęsia tik gavusi SAM, NVSC leidimą. 6. Už komunikaciją atsakingas krizinių situacijų grupės narys periodiškai informuoja darbuotojus apie esamą situaciją (telefonu, el. paštu ar kt.). | Periodiškai |  Direktorius |  |
| \*SAM – Lietuvos Respublikos sveikatos apsaugos ministerija; ULAC – Užkrečiamųjų ligų ir AIDS centras; SMLPC – Sveikatos mokymų ir ligų prevencijos centras\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

COVID-19 užkrečiamosios ligos prevencijos Panevėžio lopšelyje-darželyje „Kastytis“ priemonių plano priedas

**VEIKSMAI, ATLIEKAMI GAVUS INFORMACIJOS APIE UŽKREČIAMOSIOS LIGOS ATVEJĮ UGDYMO ĮSTAIGOJE**

|  |
| --- |
| NVSC informuoja ugdymo įstaigą apie užkrečiamosios ligos atvejį ugdymo įstaigoje ir suteikia visą būtiną informaciją, kaip elgtis konkrečioje situacijoje |

|  |
| --- |
| Ugdymo įstaiga vykdo NVSC nurodymus |

|  |
| --- |
| Ugdymo įstaigos administracija, informavusi ir susiderinusi su Savivaldybės administracija, organizuoja visos ugdymo įstaigos bendruomenės informavimą  |

|  |
| --- |
| Suderinus su ugdymo įstaigos administracija, paruošti ir išsiųsti informacinį laišką ugdymo įstaigos bendruomenės nariams |

|  |
| --- |
| Teisingos ir kompetentingos informacijos suteikimas ugdymo įstaigos bendruomenės nariams |

|  |
| --- |
| Organizuoti bendruomenės (tėvų ir pedagogų) narių susirinkimą (nuotoliniu būdu) |